31996D0296
L 113/25
JURNALUL OFÍCIAL AL UNIUNII EUROPENE
DECIZIA COMISIEI
din 18 aprilie 1996
de modificare a Deciziei 92/486/CEE privind modalitățile de cooperare între centrul comun de gestionare a datelor Animo și statele membre
(Text cu relevanță pentru SEE)
(96/296/CE)
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Directiva 90/425/CEE a Consiliului din 26 iunie 1990 privind controalele veterinare și zootehnice aplicabile schimburilor intracomunitare cu anumite animale vii și produse în vederea realizării pieței interne (1), astfel cum a fost modificată ultima dată prin Directiva 92/118/CEE (2), în special articolul 20 alineatul (3),
întrucât, pentru a permite realizarea unui studiu aprofundat privind diferitele opțiuni de dezvoltare structurală a rețelei Animo, sistemul actual ar trebui prelungit pe o durată de un an, cu posibilitatea unei prelungiri suplimentare de un an; întrucât, în acest scop, trebuie modificată Decizia 92/486/CEE a Comisiei din 25 septembrie 1992 de stabilire a modalităților de cooperare între centrul comun de gestionare a datelor Animo și statele membre (3), modificată ultima dată prin Actul de aderare a Austriei, Finlandei și Suediei;
întrucât tarifele aplicabile de la 1 aprilie 1996 trebuie să țină seama de numărul unităților conectate;
întrucât numărul unităților conectate la rețea la data de 1 aprilie 1996 trebuie să fie utilizat ca bază; întrucât, în acest scop, este necesar să se facă trimitere la Decizia 92/295/CE (4) a Comisiei de identificare și stabilire a listei unităților Animo;
întrucât măsurile stabilite prin prezenta decizie sunt conforme cu avizul Comitetului permanent veterinar,
ADOPTĂ PREZENTA DECIZIE:
Articolul 1
Se inserează următorul articol în Decizia 92/486/CEE:
„Articolul 2a
(1) Autoritățile de coordonare prevăzute la articolul 1 se asigură că contractele menționate la acest articol:
-
se prelungesc pe o durată de un an;
-
permit posibilitatea unei prelungiri suplimentare de un an.
(2) Cu privire la alineatul (1), se aplică următoarele tarife:
386 ECU pe unitate (unitate centrală, unitate locală, post de verificare la frontieră) care figurează în lista din Decizia 96/295/CE (5).
Articolul 2
Prezenta decizie intră în vigoare la 1 aprilie 1996.
Articolul 3
Prezenta decizie se adresează statelor membre.
Adoptată la Bruxelles, 18 aprilie 1996.